ภูตรัตติกาล เปิดตัว มิ้นท์-ณัฐวรา เลิฟซีน โอม-อัชชา ร้อนฉ่าถึงใจ
มาในลุคสวยนางพญาจนใครเห็นเป็นต้องเหลียวหลังคอแทบหัก สำหรับ นางร้ายหน้าสวย มิ้นท์-ณัฐวรา วงศ์วาสนา ที่ต้องเข้าฉากถวายตัวให้กับ พระเอก โอม-อัชชา นามปาน ในละคร ภูตรัตติกาล ทางสถานีโทรทัศน์ช่อง 8 งานนี้ไม่พูดถึงคงไม่ได้ เพราะชุดที่สาวมิ้นท์ ต้องใส่เข้าฉากถวายตัวนั้น พูดเลยว่า สวยสะดุดตาและเซ็กซี่สุดๆ เพราะนอกจากจะแฝงไปด้วยกลิ่นอายชุดแนวเชียงตุง ไทยลื้อ ของทางภาคเหนือแล้ว ที่ทำเอาสะดุดตาจนอ้าปากค้างหนักเข้าไปอีก เพราะชุดด้านบนเป็นซีทรู เปลือยอก ไม่พอ ขอเพิ่มเลเวลความเซ็กซี่ด้วยการเปลือยแผ่นหลัง แถมทั้งชุดปักด้วยเลื่อมระยิบระยับ ชายผ้ายาวกรุยกรายลากพื้น ข้างในนุ่งด้วยผ้าซิ่นสั้น ปักดิ้นสีทอง เรียกได้ว่าซีนนี้สาวมิ้นท์ทุ่มทุนสุดๆ เพราะชุดค่อนข้างเซ็กซี่มาก แต่สาวมิ้นท์ก็ใจกล้า ยอมสวมชุดนี้เพื่ออรรถรสที่สมจริงโดยฉากนี้เป็นฉากที่ ม่านฟ้า (มิ้นท์-ณัฐวรา) ใส่ชุดถวายตัวมาหา เจ้าหลวงคำเมือง (โอม-อัชชา) เจ้าหลวงคำเมืองที่อยู่ในอาการเมาสุรา เห็นม่านฟ้าแล้วถึงกับตะลึงในความงาม จนเจ้าหลวงคำเมืองอดใจไม่ไหว เชยคางม่านฟ้าแล้วโน้มตัวลงจูบ เรียกว่าฉากนี้นอกจากสาวมิ้นท์จะทุ่มทุนใส่ชุดเซ็กซี่แล้ว เรื่องเลิฟซีนเธอก็ขอสู้ตาย เพราะเรียกได้ว่า สุดนัว กับพระเอกโอม อัชชาได้อย่างถึงพริกถึงขิง ซึ่งดูจากรูปที่เรานำมาเรียกน้ำย่อยให้ดูกันในวันนี้ ยังสุดปังขนาดนี้ แล้วในละครจะเซ็กซี่และสวยขนาดไหน ตามดูกันต่อได้ในละคร ภูตรัตติกาล ในวันจันทร์ที่ 3 สิงหาคมนี้ เวลา 20.20 น. ทางช่อง 8 กดเลข 27อ่านเรื่องย่อนิยายไทยรัฐทุกเรื่อง >> คลิกที่นี่
มาในลุคสวยนางพญาจนใครเห็นเป็นต้องเหลียวหลังคอแทบหัก สำหรับ นางร้ายหน้าสวย มิ้นท์-ณัฐวรา วงศ์วาสนา ที่ต้องเข้าฉากถวายตัวให้กับ พระเอก โอม-อัชชา นามปาน ในละคร ภูตรัตติกาล
ภูตรัตติกาล,นิยาย,มิ้นท์ ณัฐวรา,โอม อัชชา,ละคร